CELEX: 62018TA0078
Language: hu
Date: 2018-11-22 00:00:00
Title: T-78/18. sz. ügy: A Törvényszék 2018. november 22-i ítélete – AB Mauri Italy kontra EUIPO – Lesaffre (FERMIN) („Európai uniós védjegy – Felszólalási eljárás – A FERMIN európai uniós szóvédjegy bejelentése – A korábbi FERMIPAN nemzetközi és Benelux szóvédjegyek – Viszonylagos kizáró ok – A 2017/1001 rendelet 8. cikke (1) bekezdésének b) pontja”)

4.2.2019   
            
            
               HU
            
            
               Az Európai Unió Hivatalos Lapja
            
            
               C 44/47
            
         
      A Törvényszék 2018. november 22-i ítélete – AB Mauri Italy kontra EUIPO – Lesaffre (FERMIN)
      (T-78/18. sz. ügy) (1)
      
      ((„Európai uniós védjegy - Felszólalási eljárás - A FERMIN európai uniós szóvédjegy bejelentése - A korábbi FERMIPAN nemzetközi és Benelux szóvédjegyek - Viszonylagos kizáró ok - A 2017/1001 rendelet 8. cikke (1) bekezdésének b) pontja”))
      (2019/C 44/59)
      Az eljárás nyelve: angol
      
         Felek
      
      
         Felperes: AB Mauri Italy SpA (Casteggio, Olaszország) (képviselők: B. Brandreth ügyvéd és G. Hussey solicitor)
      
         Alperes: Az Európai Unió Szellemi Tulajdoni Hivatala (EUIPO) (képviselők: S. Bonne és D. Walicka meghatalmazottak)
      
         A másik fél az EUIPO fellebbezési tanácsa előtti eljárásban: Lesaffre et Cie (Párizs, Franciaország)
      
         Az ügy tárgya
      
      Az EUIPO negyedik fellebbezési tanácsának az AB Mauri Italy és a Lesaffre et Cie közötti felszólalási eljárással kapcsolatban 2017. december 4-én hozott határozata (R 2027/2016-4. és R 2254/2016-4. sz. egyesített ügyek) ellen benyújtott kereset.
      
         Az ítélet rendelkező része
      
      
                  1)
               
               
                  A Törvényszék az EUIPO negyedik fellebbezési tanácsának 2017. december 4-i határozatát (R 2027/2016-4. és R 2254/2016-4. sz. egyesített ügyek) hatályon kívül helyezi abban a részében, amelyben az a 30. osztályba tartozó „élesztőkkel” való hasonlóság hiánya miatt elutasította a FERMIN szóvédjegy lajstromozásával szemben előterjesztett felszólalást az ugyanezen osztályba tartozó egyes áruk, nevezetesen a „keverékek sütőipari termékekhez; sütőipari keverékek (használatra kész kenyérkészítési keverékek); készítmény kenyérélesztőből édes péksüteményekhez és pizzatésztához” megnevezésű áruk tekintetében.
               
            
                  2)
               
               
                  A Törvényszék a keresetet ezt meghaladó részében elutasítja.
               
            
                  3)
               
               
                  Az EUIPO viseli a saját költségein felül az AB Mauri Italy SpA részéről felmerült költségeket.
               
            
         (1)  HL C 112., 2018.3.26.